HR Department | Specialist Services | University of Pretoria
Die GI-funksie fasiliteer die ontwikkeling van strategiese beleid, programme en prosedures om te verseker dat die Universiteit sy verbintenis tot transformasie in gelyke indiensneming nakom.
Die onderafdeling: Organisasiegedrag bied spesialisvaardighede en kennis aan belanghebbendes en kliënte in die fokusareas van vergoeding en byvoordele, organisasie-ontwikkeling asook die werknemerbystandsprogram en HIV & Vigs-program.
3.1 Vergoeding en Byvoordele
Die funksie: Vergoeding en Byvoordele fokus op 'n totale vergoedingsbenadering in die konteks van die oorhoofse institusionele strategie, organisasiekultuur en MH-strategie deur die toepassing van kompeterende tasbare en nie-tasbare vergoeding om die lewens van ons werknemers te verryk. Die klem is op die trek, motivering, beloning en behoud van 'n hoogs effektiewe werksmag.
Die doel van die OO-funksie is om intervensies te ontleed, ontwerp en fasiliteer. Dit sluit in herstruktureringsprojekte, tyd/werkstudies, proseshersiening, strategiese beplanning, veranderingsbestuur, intervensies in organisatoriese diagnostiese en groepdinamika asook posontwerp en verskeie inisiatiewe om inligting in te win om organisatoriese effektiwiteit te verhoog.
Die werknemerhulpprogram aan die Universiteit van Pretoria ([email protected]) is 'n vrywillige, vertroulike diens wat 'n professionele berading- en verwysingsdiens verskaf om gesondheidsrisikos te verminder, gesonde gedrag te bevorder en effektiwiteit in werknemer en werkplek te verhoog deur die voorkoming, identifisering en oplossing van dilemmas wat verband hou met produktiwiteit en die werkplek.
Die Universiteit van Pretoria erken die impak van HIV/Vigs onder die ekonomies aktiewe bevolking en daarom beoog die Universiteit om programme te skep wat HIV en Vigs in die werkplek aanspreek. Die doelwit van die UP HIV/Vigs-werkplekbeleid en die UP HIV/Vigs-program is om 'n ondersteunende werkomgewing vir al sy personeel te skep waarin daar geen diskriminasie is nie.
Die onderafdeling: Talentbestuur is verantwoordlik vir die definiëring van beleid, prosedures en aanbied van spesialisvaardighede en kennis aan belanghebbendes in die volgende areas: Jaarlikse werksmagbeplanning, talentverkryging, talentontwikkeling, prestasie- en opvolgbestuur, behoud van talent en MH-kennis van talentprosesse.
UP ondersteun 'n holistiese loopbaanontwikkelingsbenadering en wil die strategiese dryfvere van die Universiteit en die individuele loopbaanaspirasies integreer deur middel van ondersteuning en die verskaffing van spesifieke loopbaanbeplanning en opvolgbeplanningstrategieë.
4.3 Leer en Ontwikkeling
Die funksie: Leer en Ontwikkeling strewe na optimale ontwikkeling en verbetering van vaardighede van personeel ter handhawing van die strategie van die Universiteit se vermoë om talent te trek, te betrek en te behou om sy strategiese doelwitte te behaal.